

2


[image: Герб Чувашии]

ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ЯЛ ХУҪАЛӐХӖНЧЕ УСӐ КУРАКАН ҪӖРСЕН ПУЛӐХНЕ ҪӖНЕТСЕ ЛАЙӐХЛАТАССИ ҪИНЧЕН" САККУНӖН 9 ТАТА 13 СТАТЙИСЕНЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИНЧЕ 
ЯЛ ХУҪАЛӐХНЕ АТАЛАНТАРАССИ ҪИНЧЕН" 
САККУНӖН 4 ТАТА 13 СТАТЙИСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья 
Чӑваш Республикин "Чӑваш Республикинче ял хуҫалӑхӗнче усӑ куракан ҫӗрсен пулӑхне ҫӗнетсе лайӑхлатасси ҫинчен" 2005 ҫулхи нарӑс уйӑхӗн 8-мӗшӗнчи 2 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 62 №; 2011, 89 №; Чӑваш Республикин Саккунӗсен пуххи, 2013, 12 №; 2016, 6 №; "Республика" хаҫат, 2022, ҫу уйӑхӗн 5-мӗшӗ) ҫакӑн пек улшӑнусем кӗртес: 
1) 9 статьяра:
а) тӑваттӑмӗш абзацра "ҫӗр участокӗсене харпӑрлӑхра тытакансене, ҫӗрпе усӑ куракансене, ҫӗр хуҫисене тата ял хуҫалӑхӗнче усӑ куракан ҫӗрсен шутӗнчи ҫӗр участокӗсене тара илекенсене" сӑмахсене "ял хуҫалӑхӗнче усӑ куракан ҫӗрсен шутӗнчи ҫӗр участокӗсен саккунлӑ хуҫисене" сӑмахсемпе улӑштарас;
ӑ) пиллӗкмӗш абзацра "ҫӗр участокӗсене харпӑрлӑхра тытакансене, ҫӗрпе усӑ куракансене, ҫӗр хуҫисене тата ял хуҫалӑхӗнче усӑ куракан ҫӗрсен шутӗнчи ҫӗр участокӗсене тара илекенсене" сӑмахсене "ял хуҫалӑхӗнче усӑ куракан ҫӗрсен шутӗнчи ҫӗр участокӗсен саккунлӑ хуҫисене" сӑмахсемпе улӑштарас;
2) 13 статьян иккӗмӗш абзацӗнче"ҫӗр участокӗсене харпӑрлӑхра тытакансем, ҫӗрпе усӑ куракансем, ҫӗр хуҫисем тата ял хуҫалӑхӗнче усӑ куракан ҫӗрсен шутӗнчи ҫӗр участокӗсене тара илекенсем" сӑмахсене "ял хуҫалӑхӗнче усӑ куракан ҫӗрсен шутӗнчи ҫӗр участокӗсен саккунлӑ хуҫисем" сӑмахсемпе улӑштарас.

2 статья
Чӑваш Республикин "Чӑваш Республикинче ял хуҫалӑхне аталантарасси ҫинчен" 2014 ҫулхи авӑн уйӑхӗн 29-мӗшӗнчи 49 №-лӗ саккунне (Чӑ-ваш Республикин Саккунӗсен пуххи, 2014, 9 №; 2015, 5 №; "Республика" хаҫат, 2018, ҫӗртме уйӑхӗн 27-мӗшӗ; 2019, нарӑс уйӑхӗн 20-мӗшӗ; 2022, ҫӗртме уйӑхӗн 8-мӗшӗ; 2024, раштав уйӑхӗн 11-мӗшӗ) ҫакӑн пек улшӑнусем кӗртес:
1) 4 статьян 4-мӗш пайне ҫакӑн пек ҫырса 7-мӗш пункт хушса хурас:
"7) Чӑваш Республикин территорийӗнче ял хуҫалӑх ӳсен-тӑранӗсен сорчӗсен тата гибричӗсен ҫӗршыври селекцине тӑвакан Раҫҫейри юридически сӑпатсене, Раҫҫей Федерацийӗн гражданӗсене приоритетлӑ йӗркепе патшалӑх пулӑшӑвне парасси.";
2) 13 статьян 3-мӗш пайӗн 5-мӗш пунктне ҫакӑн пек ҫырса хурас:
"5) ял хуҫалӑхĕнче усӑ куракан ҫӗрсене тата ытти категорири ҫӗрсен йышӗнче ял хуҫалӑхне тытса пыма усӑ куракан е уйӑрса панӑ ҫӗрсене, ял хуҫалӑхĕнче усӑ куракан ҫӗрсен пулӑхӗ мӗнле пулнин кӑтартӑвӗсене, ял хуҫалӑхĕнче усӑ куракан ҫӗрсен пулӑхне ҫӗнетсе лайӑхлатас, ял хуҫалӑхĕнче усӑ куракан ҫӗрсем япӑхланнине сирес енӗпе ирттернӗ меропрятисен результачӗсене шута илесси ҫинчен, ял хуҫалӑхӗнче усӑ куракан ҫӗрсен патшалӑх мониторингӗн результачӗсене шута илесси ҫинчен;". 

3 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

